14 mart kuni Toshkent shahridagi ayrim ko‘chalarda yo‘l yotiq chiziqlari chizilishi munosabati bilan yo‘l qatnov qismida harakat qisman cheklanadi. Poytaxt hokimligi matbuot xizmati xabariga ko‘ra, quyidagi ko‘chalarda harakatlanish cheklanadi: Beshyog‘och ko‘chasining Furqat ko‘chasidan I.Karimov ko‘chasigacha bo‘lgan qismi soat 11:00 dan 18:00 gacha;    Olmazor ko‘chasining Beshyog‘och ko‘chasidan Navoiy ko‘chasigacha bo‘lgan qismi soat 11:00 dan 18:00 gacha; I.Karimov ko‘chasining Olmazor ko‘chasidan Bunyodkor ko‘chasigacha bo‘lgan qismi soat 11:00 dan 18:00 gacha;    Qoratosh ko‘chasining Bunyodkor ko‘chasidan 1-shahar shifoxonasigacha bo‘lgan qismi soat 11:00 dan 18:00 gacha qisman yopiladi.